《山斋秋夜》
明代·张本

洞庭秋清夜何寂，蓬鬓萧萧枫叶村。
白云满几月在牖，碧水浮阶花映门。
袖中野况空诗草，醉里家山污酒痕。
牢落空江谁吊古，灵胥还有未招魂。

作者简介：（1367—1431）明山东东阿人，字致中。洪武中以国子生为江都知县。燕王兵至扬州，迎降，升知府。累进刑部侍郎。宣德初为南京兵部尚书。廉介有执持，时号穷张。尚刻少恕，录汉王高煦党，胁从者多不免。